รัฐเก็บรายได้เดือนแรกเกินเป้า5พันล้าน
เผย รัฐจัเก็บรายได้เดือนแรกของงบปี 54 เกินเป้า 5 พันล้านบาท
12 พ.ย. 2553

เผย รัฐจัเก็บรายได้เดือนแรกของงบปี 54 เกินเป้า 5 พันล้านบาท
นายนริศ  ชัยสูตร ผู้อำนวยการสำนักงานเศรษฐกิจการคลัง (สศค.) เปิดเผยในเดือนต.ค. 2553 ซึ่งเป็นเดือนแรกของปีงบประมาณ 2554 รัฐบาลจัดเก็บรายได้สุทธิ 1.22 แสนล้านบาท สูงกว่าเป้าหมายกว่า 5,271 ล้านบาท หรือ 4.5% ผลจากการขยายตัวของเศรษฐกิจอย่างต่อเนื่อง 
ทั้งนี้ การจัดเก็บภาษีเงินได้นิติบุคคล ภาษีเงินได้บุคคลธรรมดา และภาษีสรรพสามิตรถยนต์ได้สูงกว่าเป้าหมาย 1,772  1,539 และ 1,071 ล้านบาท อย่างไรก็ดี การจัดเก็บอากรขาเข้าต่ำกว่าเป้าหมาย 396 ล้านบาท ผลจากเงินบาทที่แข็งค่าขึ้น
สำหรับการนำส่งรายได้ของรัฐวิสาหกิจสูงกว่าประมาณการ 710 ล้านบาท เนื่องจากการไฟฟ้าฝ่ายผลิตแห่งประเทศไทยและการไฟฟ้านครหลวงนำส่งรายได้จากกำไรสุทธิปี 2553 สูงกว่าประมาณการ 2,039 และ 1,379 ล้านบาท ตามลำดับ อย่างไรก็ดี บริษัท กสท โทรคมนาคม และธนาคารอาคารสงเคราะห์เลื่อนการนำส่งรายได้เป็นเดือนพ.ย. 2553
นายนริศฯ กล่าวว่า หากเศรษฐกิจมีการขยายตัวอย่างต่อเนื่อง คาดว่าการจัดเก็บรายได้รัฐบาลในปีงบประมาณ 2554 จะสูงกว่าเป้าหมาย 1.65 ล้านล้านบาท อย่างแน่นอน